Komisijos komunikatas Europos parlamentui pagal EB sutarties 251 straipsnio 2 dalies antrąją pastraipą dėl Tarybos bendrosios pozicijos dėl Europos Parlamento ir Tarybos direktyvos dėl požeminio vandens apsaugos nuo taršos priėmimo /* KOM/2006/0050 galutinis - COD 2003/0210 */





[pic] | EUROPOS BENDRIJŲ KOMISIJA | Briuselis, 10.2.2006 KOM(2006) 50 galutinis 2003/0210 (COD) KOMISIJOS KOMUNIKATAS EUROPOS PARLAMENTUI pagal EB sutarties 251 straipsnio 2 dalies antrąją pastraipą dėl Tarybos bendrosios pozicijos dėl Europos Parlamento ir Tarybos direktyvos dėl požeminio vandens apsaugos nuo taršos priėmimo 2003/0210 (COD) KOMISIJOS KOMUNIKATAS EUROPOS PARLAMENTUI pagal EB sutarties 251 straipsnio 2 dalies antrąją pastraipą dėl Tarybos bendrosios pozicijos dėl Europos Parlamento ir Tarybos direktyvos dėl požeminio vandens apsaugos nuo taršos priėmimo (Tekstas svarbus EEE) 1- PAGRINDINIAI FAKTAI Pasiūlymo perdavimo Europos Parlamentui ir Tarybai data (dokumentas KOM(2003)550 galutinis - 2003/0210 (COD): | 2003 m. rugsėjo 22 d. | Europos ekonomikos ir socialinių reikalų komiteto nuomonės pateikimo data: | 2004 m. kovo 31 d. | Regionų komiteto nuomonės pateikimo data: | 2004 m. vasario 12 d. | Europos Parlamento nuomonės priėmimo data, pirmasis svarstymas: | 2005 m. balandžio 28 d. | Iš dalies pakeisto pasiūlymo perdavimo data: | 2005 m. birželio 22 d. | Bendrosios pozicijos priėmimo data: | 23.1.2006 | 2- KOMISIJOS PASIŪLYMO TIKSLAS Požeminis vanduo yra svarbus gamtos išteklius, kuris dažniausiai naudojamas kaip geriamas vanduo, pramonėje ir žemės ūkyje. Jis taip pat labai svarbus aplinkai, nes sąveikauja su paviršiniu vandeniu ir pelkynais – taigi, yra pagrindinė vandens ciklo dalis, kuris turi būti apsaugomas. Požeminio vandens apsauga Bendrijos teisės aktais pradėta reglamentuoti nuo 1980 m., o neseniai dar ir 2000 m. priimta Vandens pagrindų direktyva. Vis dėlto trūksta aiškių kriterijų, kuriais remiantis būtų galima nustatyti požeminio vandens aplinkos kokybės tikslus, ypač gerą cheminę būklę. Be to, dar reikalingos papildomos konkrečios požeminio vandens taršos prevencijos ir apsaugos priemonės. Tai buvo pripažinta priėmus Vandens pagrindų direktyvą, kurios 17 straipsnyje reikalaujama, kad Komisija pateiktų pasiūlymus tokiems klausimams spręsti. Atsižvelgdama į tuos faktus ir išsamiai pasikonsultavusi su suinteresuotomis šalimis, 2003 m. rugsėjo mėn. Komisija paskelbė pasiūlymą priimti naują direktyvą dėl požeminio vandens apsaugos nuo taršos[1]. Pasiūlymą sudaro šie pagrindiniai elementai: - reikalavimų laikymosi tvarka, skirta įvertinti požeminio vandens gerą cheminę būklę ribotam teršalų skaičiui, kai taikomi galiojantys Bendrijos standartai; - požeminio vandens cheminės būklės įvertinimo kriterijai remiantis aplinkos kokybės standartais, kuriuos atitinkamu lygmeniu (nacionaliniu, upės baseino ar požeminio vandens telkinio) turi nustatyti valstybės narės, atsižvelgdamos į natūralių požeminio vandens sąlygų pokyčius, nustatytą slėgį ir susijusias chemines medžiagas; - svarbių teršalų koncentracijos didėjimo požeminiame vandenyje tendencijos ir pirmųjų veiksmų tai tendencijai pakeisti kriterijų nustatymas; - priemonės siekiant išvengti ar apriboti tiesioginį ir netiesioginį teršalų patekimą į požeminį vandenį. Pasiūlyme pateikiamos aiškios specifikacijos, kurios užtikrins, kad bus pasiekti Vandens pagrindų direktyvoje susiję su požeminio vandens apsauga numatyti aplinkosaugos tikslai. Taip pat pasiūlyme išlaikyta tinkama pusiausvyra klausimų, kurie turi būti sprendžiami Bendrijos lygmeniu, ir klausimų, kuriuos geriausia palikti spręsti pačioms valstybėms narėms. 3 - PASTABOS DĖL BENDROSIOS POZICIJOS 3.1 Bendrosios pastabos Savo iš dalies pakeistame pasiūlyme Komisija visiškai, iš dalies ar iš esmės pritarė 67 iš 89 po pirmojo svarstymo Europos Parlamento priimtų pakeitimų. 54 pakeitimai pažodžiui ar pagal prasmę buvo įtraukti į bendrąją poziciją. Komisija pritarė visiems pakeitimams, kuriais siekiama tiksliau išdėstyti pasiūlymo taikymo sritį, ypač pakeitimams dėl reikalavimų laikymosi tvarkos, susijusios su gera požeminio vandens chemine būkle. Komisija nepritarė pakeitimams, kuriais pakartotos Vandens pagrindų direktyvos nuostatos ir nuorodos, daromos į požeminio vandens ekosistemas. Taryba įtraukė esminius Parlamento priimtus pakeitimus, susijusius su požeminio vandens geros cheminės būklės laikymųsi, taršos tendencijų nustatymu ir jų pakeitimu bei išimtimis, susijusiomis su nuostatomis dėl teršalų išmetimo prevencijos ar apribojimo. Komisija mano, kad 2005 m. gruodžio 08 d. kvalifikuota balsų dauguma priimta bendroji pozicija nekeičia nei pasiūlymo numatytų metodų, nei jo tikslų, ir todėl jį remia. 3.2 Išsamios pastabos 3.2.1 Komisijos priimti ir visiškai, iš dalies arba iš esmės į bendrąją poziciją įtraukti Parlamento pakeitimai 2, 5, 6, 9, 12, 13, 14, 15, 17, 19, 20, 26, 28, 29, 30, 31, 32, 33, 34, 39, 42, 47, 48, 55, 57, 58, 59, 63, 65, 88, 89 ir 90 pakeitimai buvo įtraukti visiškai, iš dalies arba iš esmės. Juose paaiškinami geros požeminio vandens cheminės būklės įvertinimo kriterijai ir „prevencijos bei apribojimo“ nuostatos. Komisija priėmė 60 pakeitimą su vienintele sąlyga – turi būti padaryta nuoroda į Nitratų direktyvą, kuri buvo įtraukta į bendrąją poziciją; tai sutampa su 64 pakeitime pakeitimo nuostatoms. Bendrosios pozicijos C dalis iš esmės apima 66, 67, 68, 69, 70 ir 71 pakeitimus – skiriasi tik tai, kad Taryba paliko terminą „ribinės vertės“, o Parlamentas rekomendavo vartoti vieną bendrą terminą „požeminio vandens kokybės standartai“. Taip pat atsižvelgta į 72 pakeitimą. Galiausiai 73, 74, 75, 76, 77, 78, 79, 81, 82, 83 ir 84 pakeitimai, susiję su techniniais reikalavimais tendencijoms įvertinti ir pakeisti, yra iš dalies arba iš esmės įtraukti į bendrąją poziciją. Taryba nusprendė supaprastinti IV priedą, įtraukdama bendrąsias nuostatas dėl reikalavimų tendencijoms nustatyti ir jas pakeisti užuot palikus lenteles su nurodyta bendra laiko tarpų trukme, nes jos gali būti neįmanoma taikyti visoms požeminio vandens sąlygoms. 3.2.2 Komisijos atmesti, tačiau visiškai, iš dalies arba iš esmės į bendrąją poziciją įtraukti Parlamento pakeitimai Komisija atmetė 18 pakeitimą, tačiau jis buvo iš dalies įtrauktas į bendrąją poziciją. Šiame pakeitime buvo nuoroda į didelį poveikį aplinkai turintį teršalų koncentracijos padidėjimą požeminiame vandenyje. Taryba pakeitė formuluotę, kuri dabar aiškiai išdėstyta 2 straipsnio naujame 3 apibrėžime. Taip pat buvo atmestas 50 pakeitimas, bet jis įtrauktas į bendrąją poziciją kaip 6 straipsnio 4 dalis. 3.2.3 Komisijos ir Tarybos atmesti ir į bendrąją poziciją neįtraukti Parlamento pakeitimai Abi institucijos atmetė 3 , 4 , 7 , 10 , 11 , 16 , 21 , 23 , 27 , 40 , 49 , 93 , 51 , 52 , 54 , 56 , 62 ir 80 pakeitimus ir jie nebuvo įtraukti. Šie pakeitimai pakartojo Vandens pagrindų direktyvos (VPD) nuostatas (pvz., dėl požeminio vandens kaip geriamojo vandens vartojimo ( 3 , 4 , 62 ), požeminio vandens kiekio klausimų ( 7 , 10 ir 80 ), nuorodų žmogiškąjį ir ekotoksikologinį kriterijus ( 27 )) arba pateikė naujas nuostatas dėl seniau užterštų vietų ( 23 , 93 ir 49 ). Dalis 88 pakeitimo (dėl buitinių nuotekų) buvo atmesta. Nuostatos dėl prevencijos priemonių ( 51 ) ir nuostata dėl principo „teršėjas moka“ ( 52 ), kaip ir konkrečios nuostatos dėl mineralinių vandenų kurortų ir gydomųjų vandens šaltinių ( 54 ), neįtrauktos. Taip pat neįtrauktas 56 pakeitimas, kuriame buvo nuoroda į INSPIRE[2]. Galiausiai nuspręsta, kad mokslinių tyrimų rekomendacijas įtraukti į direktyvą netinka, ir todėl 95 ir 100 pakeitimai nebuvo įtraukti. 3.2.4 Komisijos visiškai, iš dalies arba iš esmės priimti, tačiau į bendrąją poziciją neįtraukti Parlamento pakeitimai Komisija iš dalies ar iš esmės priėmė 1 , 8 , 15 , 22 , 24 , 25 , 36 , 37 , 38 , 41 , 46 ir 91 pakeitimus, tačiau jie nebuvo įtraukti. Kai kurie pakeitimai yra susiję su redakcinio pobūdžio pakeitimais, pvz., terminas „cheminė“ pridėtas prie termino „tarša“ visame tekste ( 1 ) ir įterpta „dėl žmogaus veiklos pobūdžio“ 5 straipsnyje ( 37 ); kiti pakeitimai buvo svarbesni, pvz., nauja konstatuojamoji dalis dėl ūkininkavimo ir miškininkystės praktikos ( 8 ), nauji apibrėžimai dėl „fono koncentracijos“ ( 22 ) ir „pradinės koncentracijos“ ( 24 , 38 ) ar nuoroda į natūralų geologinės genezės atžvilgiu nustatytą teršalų lygį ( 91 ) – šie pakeitimai būtų naudingi ir atitiktų bendrąją poziciją. Galimas pasiūlymų dėl direktyvos, iš dalies keičiančios pasiūlymo I priedą, taip pat nebuvo priimtas ( 36 ). Naujas straipsnis dėl matavimo metodų (pasiūlytas 41 pakeitime) nebuvo įtrauktas, bet jis derėtų su susijusia bendrosios pozicijos nuostata pasiūlymo IV priedo 1.2 straipsnio dalies b ir c punktuose. Galiausiai nuoroda į priemones ir požeminio vandens stebėseną ( 46 ) nebuvo įtraukta į bendrąją poziciją. 3.2.5 Tarybos padaryti papildomi pasiūlymo pakeitimai 1 straipsnio paskutinė dalis buvo išplėsta įtraukiant nuorodą į VPD „prevencijos ar apribojimo“ nuostatą ir įtraukta kaip atskira 2 straipsnio dalis. Naujas „požeminio vandens kokybės standartas“ buvo įtrauktas į 2 straipsnio 1 dalį, o „ribinė vertė“ dabar susieta su šiuo apibrėžimu (2 straipsnio 2 dalis). Ankstesni 2 ir 3 apibrėžimai (dabar 3 ir 4) buvo šiek tiek pakeisti, įtraukiant kryžminę nuorodą į „pavojų aplinkai“ (3 apibrėžimas) ir pakeičiant „netiesioginius išleidimus“ į „patekimą“ (kuris apima tiesioginį ir netiesioginį teršalų patekimą į požeminį vandenį). Pirminiame pasiūlyme 3 straipsnis buvo susijęs su geros požeminio vandens cheminės būklės atitikties kriterijais ir reikalavimais dėl ribinių verčių nustatymo. Tai buvo pakeista prijungiant požeminio vandens cheminės būklės įvertinimo kriterijus 3 straipsnyje – „požeminio vandens kokybės standartai“ ir „ribinėmis vertės“, įtraukiant reikalavimus dėl pastarųjų nustatymo, atsižvelgiant į papildomas nuostatas dėl tarpvalstybinių požeminio vandens telkinių. Metai, kuriais turėtų būti pranešta apie ribines vertes, pakeisti – pagal Komisijos pasiūlymą vietoj 2006 m. įrašyti 2008 m. Pertvarkius 3 straipsnį, visos dalys, susijusios su atitikties nustatymu, buvo įtrauktos į 4 straipsnį, įskaitant nuostatas, kurios iš pradžių buvo įtrauktos į I priedą (ypač į 22 išnašą) ir kurios principui „one out all out“ (viename stebėsenos punkte nustačius požeminio telkinio standarto viršijimą, laikoma, kad telkinys blogos cheminės būklės) suteikia lankstumo įvertinant pavojų. 5 straipsnio esmė lieka tokia pati kaip pirminiame pasiūlyme, bet dabar į jį įtrauktos nuostatos, perkeltos iš ankstesnio IV priedo – todėl jis yra labiau išplėstas. Įtraukta nauja nuostata siekiant apibrėžti tendencijos pakeitimo pirmuosius žingsnius. 6 straipsnis taip pat labai praplėstas, įtraukiant nuostatas dėl teršalų patekimo „prevencijos ar apribojimo“ (vietoj pirminiame pasiūlyme nurodytų netiesioginių išleidimų). Teršalai, kurių patekimo į požeminį vandenį turi būti išvengta ar jis turi būti apribotas ir su tuo susijusios priemonės yra išaiškintos 6 straipsnio 1 dalyje. Nauja nuostata dėl pasklidųjų šaltinių įtraukta į 6 straipsnio 2 dalį. Galiausiai keletas išimčių, susijusių su VPD nuostatomis, perkeltomis iš Direktyvos 80/68/EEB, arba pabrėžiančių leistiną vandens telkinių vadybos praktiką, buvo įtraukta į 6 straipsnio 3 dalį. 7 straipsnis buvo truputį pakeistas ir dabar jame daroma nuoroda ne į „išankstinį tyrimą ir leidimų išdavimą“, o į „visas naujas leidimų išdavimo procedūras“. 8 straipsnis iš esmės nekeičiamas. 9 straipsnio tekstas iš esmės nepakeistas, tačiau ankstesnis 18 mėnesių įgyvendinimo terminas pakeistas į 24 mėnesių terminą. I priedas tapo aiškesnis, pakeitus išnašas atskiromis straipsnio dalimis, kuriose išaiškinama požeminio vandens kokybės standartų taikymo sritis ir taikymas. Lentelės dešinėje skiltyje nurodytos pastabos, susijusios su nitratais, taikymas išplėstas visoms veiklos rūšims, kurioms taikoma Direktyva 91/676/EEB (vietoj ankstesnės nuorodos tik į nitratams jautrias sritis). Galiausiai į lentelę įtrauktas 0.5 µg/l dydis skiltyje „visi pesticidai“. II ir III priedų eilės tvarka pakeista. II priedo A dalis yra susijusi su ribinių verčių nustatymo gairėmis (naujas tekstas, kuris atitinka Europos Parlamento 65 pakeitimą). Minimalus medžiagų ar jonų, susijusių su ribinėmis vertėmis, sąrašas įtrauktas į B dalį, skirstant lenteles (buvusias iš pradžių III priede) į tris skirtingas kategorijas, patikslinant, kad ribinės vertės, susijusios su druskos fiziologinio tirpalo koncentracijomis, kurios atsiranda dėl žmogaus veiklos, gali būti nustatytos sulfatams arba chloridams arba elektros laidumui. Į priedo C dalį įtraukta III priedo B dalis su papildomomis tekstą patobulinančiomis detalėmis. III priedas yra susijęs su požeminio vandens cheminės būklės įvertinimu, o pirminį ankstesnio II priedo tekstą įtraukiamos detalėmis ir nuorodos į 4 straipsnį. Galiausiai IV priedas buvo supaprastintas siekiant pateikti daugiau bendrus reikalavimus, o ne specifikacijas, ypač dėl tarpų, kurių gali būti neįmanoma taikyti visomis požeminio vandens sąlygomis Europoje. Todėl pirminiame 1.2 straipsnio dalies c punkto ir 2.3 straipsnio dalies lentelės buvo pašalintos ir pridėti nauji reikalavimai dėl stebėsenos dažnumo ir vietų. 4- IŠVADA Tarybos padaryti pakeitimai padeda padaryti pasiūlymą aiškesnį ir suderinti jo įgyvendinimą su nuostatomis, susijusiomis su Vandens pagrindų direktyva. Dėl to Komisija remia bendrąją poziciją. [1] KOM(2003) 550 galutinis, 2003 9 19. [2] KOM(2004) 516 galutinis.